la s prívlastkom stará, ale s moderným myslením. Vedenie školy už dávno pochopilo význam informatiky a cudzích jazykov pre ďalšie vzdelávanie žiakov a ich uplatnenie sa v pracovnom pomere.
V tejto škole pracuje a svoje vedomosti a skúsenosti odovzdáva žiakom kvalifikovaný kolektív učiteľov. O ich kvalitnej práci svedčia aj pozoruhodné výsledky dosahované v tomto období na rôznych súťažiach. Napríklad 26. januára sa uskutočnilo okresné kolo Matematickej olympiády 9. ročníka, kde exceloval autorským riešením Jakub Štetina, ktorého pripravovala učiteľka Renáta Studeničová. Začiatkom tohto mesiaca, 9. februára, sa v Senici uskutočnilo okresné kolo olympiády v nemeckom jazyku. Žiaci tunajšej školy získali prvé miesta v oboch kategóriách. V kat. 1A bol úspešný Ladislav Kročil zo 7.A a v kat. 1B Denisa Sedláčková z 8.A, ktorých pripravovali učiteľky Marta Pavlačková a Hana Škápiková.
O deň neskôr dvadsaťsedem žiakov z okresov Skalica a Senica súťažilo v okresnom kole olympiády v anglickom jazyku. Táto súťaž sa už tradične uskutočňuje v priestoroch našej školy. Aj v tomto prípade obsadili žiaci I. ZŠ v obidvoch kategóriách prvé i druhé miesta. V kategórii 1A bola úspešná žiačka 7. A Nicol Vargová a jej spolužiačka Pavlína Černáková obsadila 2. miesto. Medzi staršími žiakmi získal 1. miesto Jakub Štetina z 9. A a žiak Adam Studenič z 8. A skončil za svojím starším spolužiakom. Všetkých žiakov pripravovala Anna Holzmannová. Táto skúsená učiteľka sa podieľa na organizácii jazykových súťaží už od roku 1990. Je pozoruhodné, že žiaci v súťažiach AJ získavajú v okresných súťažiach 1. miesto a boli úspešní i v krajských kolách. Všetci žiaci postupujú do krajských súťaží.
Recitačná súťaž má na našej škole viacročnú tradíciu. V Ružomberku bol 12. február mimoriadne úspešný pre naše recitátorky, ktoré sa predstavili na XII. ročníku celoslovenskej recitačnej súťaže "... a Slovo bolo u Boha". Vlaňajšia víťazka Alica Kandová súťažila v II. kat. v prednese poézie. Potvrdila, že je vyspelou recitátorkou a suverénne obhájila 1. miesto. Alexandra Mišíková, víťazka krajského kola svojím prvým vystúpením príjemne zaujala porotu a v II.kat. v prednese prózy obsadila 2. miesto. Žiačky pripravuje Judita Hodáňová.
Úspechy žiakov I. ZŠ potvrdilo i družstvo žiačok školy víťazstvom na Majstrovstvách kraja v športovej streľbe 15. februára v Jaslovských Bohuniciach. Vedenie školy ďakuje všetkým žiakom a učiteľom za úspešnú reprezentáciu nielen školy, ale aj mesta Holíč.
riaditeľstvo I. ZŠ